《赠钱承务吟翁》
宋代·刘弇

何事新霜上鬓毛，从前都为作诗劳。老松经岁材方劲，古桧吟诗韵更高。

可播管弦升乐府，自堪奴仆命离骚。冥搜直到穷源处，惊得神啼与鬼号。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。